Ο Κλάσικο

Ο Κλάσικο (Πορτογαλικά: O' Classico) ή αλλίως Πορτογαλικό κλασικό είναι το όνομα που δίνεται από τα Μ.Μ.Ε. στον ποδοσφαιρικό αγώνα ανάμεσα στους 2 μεγαλύτερους πορτογαλικούς συλλόγους, την Μπενφίκα και την Πόρτο. Αρχικά, ο όρος "O Clássico" αναφερόταν μόνο σε παιχνίδια που παίζονται στο πρωτάθλημα της Πορτογαλίας, αλλά τώρα τείνει να περιλαμβάνει αγώνες που λαμβάνουν χώρα σε άλλες εγχώριες διοργανώσεις όπως το Κύπελλο Πορτογαλίας, το Λίγκ Καπ Πορτογαλίας και το Σούπερ Καπ Πορτογαλίας. Παρά το γεγονός ότι είναι οι δύο πιο πολυβραβευμένοι πορτογαλικοί σύλλογοι στο ευρωπαϊκό ποδόσφαιρο, με 7 στο σύνολο ευρωπαϊκούς τίτλους, μεταξύ τους δεν έχουν αναμετρηθεί ποτέ σε ευρωπαϊκή διοργάνωση. Η Μπενφίκα και η Πόρτο είναι δύο από τους τρεις συλλόγους που είναι γνωστοί ως "Big Three" στην Πορτογαλία, με την 3αδα να κλείνει η Σπόρτινγκ Λισαβόνας. Ο ανταγωνισμός προκύπτει από γεωγραφικούς λόγους, καθώς η Λισαβόνα και το Πόρτο είναι οι δύο μεγαλύτερες πόλεις της Πορτογαλίας, ενώ και οι δύο σύλλογοι είναι δύο από τις πλουσιότερες και πιο δημοφιλής ποδοσφαιρικές ομάδες στην Πορτογαλία. Η έχθρα μεταξύ αυτών των δύο πλευρών εκτείνεται επίσης στην πολιτική, πολιτιστική και αθλητική ιστορία της χώρας.

 Ο πρώτος αγώνας μεταξύ των "Αετών" και των 'Δράκων" ήταν ένας εκθεσιακός αγώνας που έλαβε χώρα στις 28 Απριλίου 1912, με την Μπενφίκα να διασύρει την Πόρτο με 8–2. 8 χρόνια αργότερα, η Πόρτο θα κέρδιζε το πρώτο της Classico, με 3–2. Η Πόρτο θα έπρεπε να περιμένει άλλα 9 χρόνια για να συγκεντρώσει τη δεύτερη νίκη της επί της Μπενφίκα. Πριν από την ίδρυση της Πριμέιρα Λίγκα, το 1934, τόσο η Μπενφίκα όσο και η Πόρτο αγωνίζονταν στα τοπικά τους πρωταθλήματα ποδοσφαίρου. Και οι δύο πλευρές ανταγωνίζονταν επίσης στο Κύπελλο Ποροτγαλίας που αργότερα, το 1938, μετονομάστηκε σε Taça de Portugal. Μέχρι το 1934, η Μπενφίκα κέρδισε 9 φορές το πρωτάθλημα Λισσαβόνας καθώς και δύο φορές το Κύπελλο Λισσαβόνας, ενώ η Πόρτο κέρδιζε το πρωτάθλημα του Πόρτο 19 φορές καθώς και 2 φορές το Κύπελλο Πόρτο. Η Μπενφίκα θα συναντούσε την Πόρτο για πρώτη φορά σε επίσημο αγώνα στην διοργάνωση του κυπέλλου που κατά τις πρώτες περιόδους του πορτογαλικού ποδοσφαίρου λεγόταν Campeonato de Portugal. Η Μπενφίκα νίκησε την Πόρτο στον τελικό του Campeonato de Portugal το 1931, με 3–0 στο "Campo do Arnado" στην Κοΐμπρα. 2 γκολ από τον Βίκτορ Σίλβα και ένα από τον Αουγκούστο Ντινίς σφράγισαν τη νίκη και το δεύτερο Campeonato de Portugal στην ιστορία της Μπενφίκα. Η παρθενική διοργάνωση της Πριμέιρα Λίγκα είδε την Πόρτο να κατακτάει το πρωτάθλημα. Και οι δύο ομάδες συναντήθηκαν για πρώτη φορά στη διοργάνωση στις 3 Φεβρουαρίου 1935, όπου η Πόρτο κέρδισε με 2-1 την Μπενφίκα. Η Μπενφίκα θα κέρδιζε τη ρεβάνς όμως με 3–0. Παρά τη νίκη της Μπενφίκα, οι "αετοί" θα τερματίσουν τρίτοι στο πρωτάθλημα, τρεις βαθμούς πίσω από την Πόρτο. Οι επόμενες πέντε σεζόν θα έβλεπαν την Μπενφίκα να κατακτά 3 τίτλους έναντι των 2 της Πόρτο. Κατά τη διάρκεια της δεκαετίας του 1940, και οι δύο ομάδες έμειναν πίσω από την Σπόρτινγκ Λισαβόνας, η οποία κέρδισε 5 πρωταθλήματα μέσα στην δεκαετία. Στα τέλη της δεκαετίας του 1950 και της δεκαετίας του 1960 η Μπενφίκα κυριαρχεί όχι μόνο στις εγχώριες διοργανώσεις αλλά και στις ευρωπαϊκές. Η άφιξη του Εουσέμπιο είδε την Μπενφίκα να εξασφαλίζει 8 τίτλους πρωταθλήματος σε 10 χρόνια. Τα πρωταθλήματα της Μπενφίκα συνδυάστηκαν με δύο διαδοχικές κατακτήσεις Κυπέλλου πρωταθλητριών τα οποία κατακτήθηκαν το 1961, με 3–2 εναντίον της Μπαρτσελόνα και το 1962, με 5–3 εναντίον της Ρεάλ Μαδρίτης. Η δεκαετία του 1970 είδε τη συνέχιση της κυριαρχίας της Μπενφίκα μέχρι τη σεζόν 1977-78, κατά την οποία η Πόρτο κέρδισε το πρωτάθλημα για πρώτη φορά μετά από 19 χρόνια. Στη δεκαετία του 1980 και στις αρχές της δεκαετίας του 1990, τόσο η Μπενφίκα όσο και η Πόρτο μάχονταν για τον τίτλο του πρωταθλητή. Η αναβίωση της Πόρτο και η εισαγωγή του Χόρχε Νούνο Πίντο ντα Κόστα στην θέση προέδρου για τους "δράκους", οδήγησαν την Πόρτο να φτάσει σε νέα ύψη, κατακτώντας το κύπελλο πρωταθλητριών για πρώτη φορά, νικώντας την Μπάγερν Μονάχου με 2–1 στον τελικό του κυπέλλου πρωταθλητριών του 1987. 3 χρόνια αργότερα, η Μπενφίκα έφτασε στον 8ο ευρωπαϊκό τελικό της, τον τελικό του 1990, χάνοντας με 1–0 από τη Μίλαν. Τη δεκαετία του 1990, η Πόρτο άρχισε να κυριαρχεί στο πορτογαλικό ποδόσφαιρο, κατακτώντας 5 συνεχόμενους τίτλους πρωταθλήματος. Η ένταση μεταξύ αυτών των δύο συλλόγων στη δεκαετία του '90 κορυφώθηκε, από το γεγονός ότι οι πρώην Πορτογάλοι διεθνείς συμπαίκτες Ζοάο Πίντο, που έπαιζε για την Μπενφίκα, και ο Παουλίνιο Σάντος, που έπαιζε στην Πόρτο, δήλωσαν δημόσια ότι αντιπαθούν ο ένας τον άλλον. Η νέα χιλιετία είδε μια συνέχιση της κυριαρχίας της Πόρτο. Η Πόρτο θα έφτανε στα ύψη στον τελικό του 1987, αφού ο Ζοσέ Μουρίνιο οδήγησε τους "Dragões" στην κατάκτηση του Κυπέλλου ΟΥΕΦΑ το 2003 και στου ΟΥΕΦΑ Τσάμπιονς Λιγκ το 2004. Η Μπενφίκα κέρδισε το πρωτάθλημα το 2005 για πρώτη φορά μετά από 10 χρόνια για να ανακόψει την δυναστεία της Πόρτο. Κατά το δεύτερο μισό της δεκαετίας του 2000, και οι δύο πλευρές διεκδικούσαν την πρώτη θέση, με τον ανταγωνισμό να φούντωσε όταν ο Κριστιάν Ροντρίγκεζ της Μπενφίκα εντάχθηκε στην Πόρτο το καλοκαίρι του 2008 για να γίνει ο τρίτος παίκτης της Μπενφίκα στην πρόσφατη ιστορία που έκανε την συγκεκριμένη αλλαγή. Το 2010, μετά από τέσσερις σεζόν, η Μπενφίκα κατέκτησε τον 32ο τίτλο του πρωταθλήματος στην ιστορία της. Επίσης το 2010, η Μπενφίκα νίκησε την Πόρτο με 3–0 στον τελικό του Λιγκ Καπ Πορτογαλίας, για να κερδίσει τον πρώτο από τους τέσσερις συνεχόμενους τίτλους Λίγκ Καπ, μια διοργάνωση που η Πόρτο δεν έχει κερδίσει ποτέ. Την επόμενη χρονιά, η Πόρτο σημείωσε τη μεγαλύτερη εντός έδρας νίκη της επί της Μπενφίκα, με 5–0 σε έναν αγώνα πρωταθλήματος. Η Πόρτο εξασφάλισε το τρεμπλ την ίδια σεζόν, στην οποία κατέκτησε τον τίτλο του πρωταθλήματος, το Κύπελλο Πορτογαλίας καθώς και το ΟΥΕΦΑ Γιουρόπα Λιγκ. Το 2013, η Πόρτο κέρδισε το Supertaça Cândido de Oliveira. Στις 18 Μαΐου 2014, η Μπενφίκα έγραψε ιστορία αφού πέτυχε το εγχώριο τρεμπλ κατακτώντας την Πριμέιρα Λίγκα, το Κύπελλο Πορτογαλίας και το Λιγκ Καπ. Αργότερα, η Μπενφίκα εξασφάλισε άλλα 4 πρωταθλήματα – 4 σερί και 37 συνολικά, ο τελευταίος αποτελεί ρεκόρ στην Πορτογαλία – και κέρδισε άλλα δύο κύπελλα πρωταθλήματος, φτάνοντας το ρεκόρ των 7 σερί συνολικά. Η Πόρτο και η Μπενφίκα θα πήγαιναν "παρέα" ως πρωταθλητές πρωταθλήματος από τη σεζόν 2017–18 έως τη σεζόν 2019–20. Η Πόρτο είναι η τρέχουσα κάτοχος του τίτλου για την σεζόν 2021–22. Αυτές είναι οι μεγάλες ποδοσφαιρικές διακρίσεις της Μπενφίκα και της Πόρτο. Στην λίστα δεν συμπεριλαμβάνεται το Λατινικό Κύπελλο της Μπενφίκα. Η μεγαλύτερη εντός έδρας νίκη της Μπενφίκα: Μπενφίκα 12–2 Πόρτο (7 Φεβρουαρίου 1943) Η μεγαλύτερη εκτός έδρας νίκη της Μπενφίκα: Πόρτο 2–8 Μπενφίκα (28 Μαΐου 1952, στα εγκαίνια του Estádio das Antas του Πόρτο) Οι περισσότερες συνεχόμενες νίκες της Μπενφίκα: 4 (12 Σεπτεμβρίου 1971 – 5 Νοεμβρίου 1972) Το μεγαλύτερο αήττητο σερί της Μπενφίκα: 7 (24 Ιανουαρίου 1982 – 8 Δεκεμβρίου 1983) Περισσότερες διαδοχικές ήττες Μπενφίκα: 4 (10 Φεβρουαρίου 2002 – 21 Σεπτεμβρίου 2003, 24 Αυγούστου 2019 – 23 Δεκεμβρίου 2020) Οι περισσότεροι συνεχόμενοι αγώνες χωρίς νίκη της Μπενφίκα: 9 (31 Ιανουαρίου 1988 – 17 Απριλίου 1991) Η μεγαλύτερη εντός έδρας νίκη της Πόρτο: Πόρτο 8–0 Μπενφίκα (28 Μαΐου 1933) Η μεγαλύτερη εκτός έδρας νίκη της Πόρτο: Μπενφίκα 0–5 Πόρτο (18 Σεπτεμβρίου 1996) Οι περισσότερες συνεχόμενες νίκες της Πόρτο: 4 (10 Φεβρουαρίου 2002 – 21 Σεπτεμβρίου 2003, 24 Αυγούστου 2019 – 23 Δεκεμβρίου 2020) Το μεγαλύτερο αήττητο σερί της Πόρτο: 9 (31 Ιανουαρίου 1988 – 17 Απριλίου 1991) Οι περισσότερες συνεχόμενες απώλειες της Πόρτο: 4 (12 Σεπτεμβρίου 1971 – 5 Νοεμβρίου 1972) Οι περισσότεροι συνεχόμενοι αγώνες χωρίς νίκη της Πόρτο: 7 (24 Ιανουαρίου 1982 – 8 Δεκεμβρίου 1983) Συνηθέστερο αποτέλεσμα: 1–1 (14 φορές) Ντέρμπι της Λισαβόνας Ντέρμπι Πόρτο–Σπόρτινγκ Κατάλογος αντιπαλοτήτων ποδοσφαιρικών ομάδων στην Ευρώπη